I juli 1998 åpnet selskapet sin første direkterute til USA da flyvninger til Washington D.C. startet opp. Samme år måtte selskapet igjen flytte flyene sine til Nairobi da det brøt ut kamper langs grensen til Eritrea. Til tross for ekstrakostnadene de to årene med krigføring påførte Ethiopian Airlines, greide selskapet å drive uten underskudd. I 2003 ble fly-dekoren og logoer endret for første gang siden 1947. I 2009 bestilte selskapet 35 nye fly fra forskjellige flyfabrikanter. I desember 2011 ble Ethiopian Airlines medlem i Star Alliance.